**Молбасова Әсемгүл Құланқызы,**

№58 «Өркен» балабақшасының

Тәрбиешісі,

Астана қаласы

**Жыл мезгілдері**

Ұйымдастырылған оқу қызметінің технологиялық картасы

**Білім беру облыстары:** Коммуникация, таным.

**Бөлімі:** Сөйлеу тілін дамыту, қарапайым математика

**Мақсаты:** Жылдық төрт маусымға бөліп, маусымына қарай құбылыстары туралы түсініктерін қалыптастыру, білімдерін тереңдету. Балалардың сөздік қорын молайту, ой өрісін кеңейту, жүйелі сөйлеуге қалыптастыру. Еңбексүйгіштікке, табиғатқа деген қамқорлыққа тәрбиелеу.

**Әдіс – тәсілі:** Түсіндіру, ойын, сұрақ-жауап.

**Көрнекілігі:** Үн таспа (табиғаттағы дауыстары жазылған), себеттер, жеміс-жидектер және көкеністер суреті, слайд қарау.

|  |  |  |
| --- | --- | --- |
| **Оқу-қызметінің кезеңдері** | **Тәрбиешінің іс -әрекеті** | **Балалардың іс – әрекеті** |
| **Мотивациялық қозғаушылық** | **Ұйымдастыру кезеңі:**  Арайлап таң атты  Алтың сәуле таратты.  Жарқырайды күніміз  Жарқырайды даламыз  Қайырлы таң, балалар!  Қайырлы таң, қонақтар! | Балалар тәрбиешімен бірге шеңберге тұрып орындайды. |
| **Ұйымдастыру, іздену** | Тәрбиеші балалармен сұрақ – жауап жүргізу.  -Балалар кәзір қандай жыл мезгілі?  - Тағы қандай жыл мезгілдерін білесіндер?  - Балалар қарандаршы мүнда ерекше гүл өсіп тұр. Бұл сиқырлы гүл. Неше күлшесі бар?  - Қандай түстер?  - Бұл түстер төрт жыл мезгілін білдіреді. Қане кім маған гүлдің көк күлшесін жұлады?  - Көк түспен жылдың көктем мезгілін белгілейді.  - Көктем айларын атайықшы.  - Осы көктем айларында қандай мерекелерді білеміз?  - Ал жақсы Әлібек бізге көктем туралы тақпағынды айта ғой.  -Гүлдің жасыл жапырағын кім жүлады екен, ал жасыл түс жайдарлы жазды білдіреді. Жаз мезгілінің суреті арқылы суреттеу.  - Жаз айларын атайықшы.  - Жаз айларында қандай мерекелер бар?  - Жаз туралы тақпақ кім айтады екен?  -Енді маған сары күлшені кім жұлады? Сары түспен күз мезгілін белгілейді. Күз мезгілін суретке қарап суреттеу.  - Балалар күз айларын атайықшы?  - Күзде қандай мерекелер бар?  - Күз туралы кім таппақ айтады?  -Балалар, енді қандай түсті күлше қалды?  - Ақ түсті күлшені кім жұлады екен? Келе ғой, Анаргүл. Ақ түспен қыс мезгілін белгілейді. Қыс суреттін қарап суреттеу.  - Балалар, қыс айларын атайықшы?  - Қыста қандай мерекелер болады?  - Жақсы қыс туралы тақпағынды айта ғой Сәния.  -Міне, балалар, біз сиқырлы гүл арқылы жыл мезгілдің түстерімен таныстық. Табиғаттың барлық жыл мезгілі өзіндік ерекшелігімен қызықты.  **Ғажайып сәт:** Балалардың назарын оқу іс-әрекетінің алғашқы кезеңіне аудару үшін, «Тосын көрініс». Осы кезде есік қағылып «Бауырсақ» кіреді.  - Балалар, бізге ертегілер елінен Бауырсақ қонаққа келді. Ол жай келген жоқ, көмек сұрай келіпті. Атасынан, әжесінен қашып жолға шыққан екен, кенет алдынан қоян кездесіпті. Қоянның шарты бар екен оны орындамаса, Бауырсақты жемекші. Біз Бауырсаққа көмектесейік. Көмектесеміз бе?  **Қоянның шарты:** 1 – 20 дейін жазу, ретімен кері санау, көршісін табу.  - Қоянның тапсырмаларын жақсы орындадық. Бауырсақ әрі қарай жол жүре бергенде алдынан аю шығыпты. Ол да Бауырсаққа шарт қойыпты.  **Аюдың шарты:** Суреттегі сөздерге дыбыстық талдау жасау: Шар, гүл, әтеш.  **Сергіту сәті.**  **-**Бауырсаққа қасқыр кез болыпты. Енді қасқырдан құтқарайық. Оның қатігездігі ұстап бірден жемекші.  **Қасқырдың шарты:** шашылған әріптерден сөз құрау.  - Балалар енді Бауырсақты айлакер қу түлкіден құтқарайық.  **Түлкінің шарты:** Есептерді шығару, ойлан тап және сабақты қорытындылау. | Көктем мезгілі.  Жаз, күз, қыс.  Төрт күлшесі бар.  Көк, жасыл, ақ, сары.  Күн жылынады, қар ериді, көк шығады, жер жыртылып, егін егіледі, құстар жылы жаққа келеді.  Наурыз, сәуір, мамыр.  Аналар күні, Наурыз, Жеңіс күні, ғарышкерлер күні.  Әлібек: Бұлтты айдай желдеткен,  Нөсерлеткен, селдеткен.  Шалшық кесіп ойнайтын.  Қай мезгіл деп ойлайсын? (Көктем)  Айнала жасыл, күн шыжыған ыстық, күн ұзақ, балалар демалады, суға түседі.  Маусым, шілде, тамыз.  Балаларды қорғау күні.  Жасұлан:  Қойның толы жеміске,  Көп майсалы еңіске  Көбелек қуып ойнайтын  Бұл қай мезгіл деп ойлайсын? (Жаз)  Күзде жемістер мен көкөністер піседі, егін жиналады, күн суытып, жаңбыр жиі жауады. Жапырақтар сарғайып түседі. Адамдар қыс мезгіліне дайындалады.  Қыркүйек, қазан, қараша.  Білім күні, Республика күні.  Ерасыл:  Жиіп – теріп болатын  Қанбаға астық толатын  Қызыл қырман ойнайтын  Бұл қай мезгіл деп ойлайсын? (Күз)  Ақ.  Қыста күн суық аяз, боран болады, күн қысқа, ал түн ұзақ болады, айнала аппақ қар жамылады, суықтан қорғау үшін адамдар жылы киінеді. Қыста балалар шана, коньки теуіп ойнайды. Қардан аққала жасайды.  Желтоқсан, қаңтар, ақпан.  Тәуелсіздік күні, жаңа жыл.  Шанамен зырлап жететін  Шаңғы, коньки тебетін,  Аққала жасап ойнайтын,  Қай мезгіл деп ойлайсын? (Қыс)  Иә!!!  Балалар қоянның шартын орындайды.  Балалар аюдың да шартын орындайды.  Балалар қасқырдың да шартын орындап шықты.  Балалар есепті шығарып, түлкінің шартын орындады. |
| **Рефлекциялық – түзетушілік** | **-**Балалар, сендер бүгін көп еңбек еттіндер. Балалар, біздің сабақ аяқталды. Біз өзіміздің ауызбіршілігіміз, достығымыздың арқасында Бауырсақты қояннан, аюдан, қасқырдан, түлкіден құтқардық. Бауырсаққа енді ақылды бол дейміз.  **Бауырсақ:** рахмет, балалар сендерге! | Балаларды мадақтаған кезде өте қуанышты сезімде болды. |

**Күтілетін нәтиже:**

**Білу керек:** Тура және кері санау, сөздерге дыбыстық талдау жасау, шашылған әріптерден сөз құрау.

**Болу керек:** Сабаққа ынта, жігер.

**Игере білу қажет:** Өз ойларын толық жеткізе алады.